《春社同梁必大汤景文徐山玉吴昭德吴仲退李思》
宋代·黎廷瑞

戊雨敷雉甲，午晴沉幽薰。
时迈足永慨，景舒聊暂忻。
联屐得英彦，攜壶出尘氛。
亦有丹丘客，共眺青山云。
芝空石磊磊，华落川沄沄。
代远吊残柏，甿劳念遗枌。
吾生竟何如，兹饮又及曛。
萍流岂易合，星聚还当分。
深忧怆范老，长谣唁庐君。
邂逅有千载，宁无感斯文。

作者简介：黎廷瑞（1250年～1308年），字祥仲，鄱阳（今江西波阳）人。度宗成淳七年（1271）赐同进士出身，时年二十二。授肇庆府司法参车，需次未上。宋亡，幽居山中十年，与吴存、徐瑞等遥。元世祖至元二十三年（1286），摄本郡教事。凡五年。退后不出，更号俟庵。武宗至大元年卒。有《芳洲集》三卷，收入清史简编《鄱阳五家集》中。事见本集卷首小传。